ROMÂNIA                                                                                                                                                                                                                      

MUNICIPIUL TIMIŞOARA

SERVICIUL  ŞCOLI SPITALE                                                                                                                                                                        

Nr.  SC2018- 19551/22.08.2018
RAPORT DE SPECIALITATE
privind schimbarea destinaţiei spaţiilor temporar disponibile din  incinta unităţilor de învăţământ preuniversitar de stat, în vederea închirierii prin licitaţie publică, în scopul amplasării bufetelor de incintă pentru comercializarea de produse alimentare destinate elevilor şi cadrelor  didactice
         Având în vedere Expunerea de motive a Primarului Municipiului Timişoara nr. SC2018- 19551/28.08.2018 şi Proiectul de hotărâre privind schimbarea destinaţiei spaţiilor temporar disponibile din  incinta unităţilor de învăţământ preuniversitar de stat, în vederea închirierii prin licitaţie publică, în scopul amplasării bufetelor de incintă pentru comercializarea de produse alimentare destinate elevilor cadrelor  didactice.
         Facem următoarele precizări:

         Unităţile de învăţământ preuniversitar de stat  au  transmis solicitări pentru închirierea unor spaţii  aflate în incinta imobilelor cu destinaţia de învăţământ, pentru comercializarea de produse alimentare destinate elevilor.

         Conform  prevederilor  art. 112, alin. 6 din Legea educaţiei naţionale nr.1/2011 şi  Ordinului nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau folosinţă gratuită a unui spaţiu se poate face după  obţinerea  avizului  conform al Ministrului Educaţiei Naţionale  de schimbare a  destinaţiei spaţiului respectiv.

          Pentru obţinerea avizului  conform al Ministrului Educaţiei Naţionale     a fost  adoptată  Hotărârea Consiliul Local nr. 116/20.03.2018 prin care s-a  aprobat propunerea de schimbare a destinaţiei  a

spaţiilor temporar disponibile din unităţile de învăţământ preuniversitar de stat, în vederea închirierii prin licitaţie publică, în scopul amplasării bufetelor de incintă pentru comercializarea de produse alimentare destinate elevilor, pe o perioadă de 3 ani, pentru următoarele unităţi de învăţământ:

   - Liceul Teoretic Grigore Moisil, str. Ghirlandei nr. 4, amplasare chioşc în incintă - clădire şcoală, etaj 2, în suprafaţă de S=9,61 mp;

   - Colegiul Naţional Bănăţean, Bv. 16 Decembrie 1989 nr. 26, amplasare chioşc în incintă - teren în curtea şcolii, în suprafaţă de S=30 mp;

    - Şcoala Gimnazială nr. 30, str. Aştrilor nr. 13, amplasare chioşc în incintă - clădire şcoală, parter, în suprafaţă de S=9 mp;

    - Liceul Teoretic William Shakespeare, str. I.L. Caragiale nr. 6, amplasare chioşc în incintă - clădire şcoală, Corp A (str. I.L. Caragiale nr. 6), în suprafaţă de S=1 mp şi Corp B (Piaţa Romană nr.2) în suprafaţă de S=1 mp;

    - Colegiul Tehnic de Vest, Bv. Regele Carol I nr. 11, amplasare chioşc în incintă - clădire cămin I, parter, în suprafaţă de S=16 mp;

    - Liceul cu Program Sportiv Banatul, str. FC Ripensia nr.29, amplasare chioşc în incintă - teren în curtea şcolii, în suprafaţă de S=12 mp;

           - Liceul Tehnologic Transporturi Auto,  str. Ardealului nr. 1, amplasare chioşc în incintă - clădire şcoală, Corp B în suprafaţă de S=12 mp;
       Ministrul Educaţiei Naţionale a emis Avizul conform nr. 10171/01.08.2018 privind schimbarea  destinaţiei pe o perioadă de 3 ani, a spaţiilor mai sus menţionate, din spaţii de învăţământ în  spaţii necesare desfăşurării activităţii de comercializare a produselor alimentare permise elevilor, respectiv amplasării bufetelor de incintă, destinate  excusiv elevilor  şi cadrelor  didactice.
       Faţă de cele prezentate mai sus, apreciem că proiectul de hotărâre privind schimbarea destinaţiei spaţiilor temporar disponibile din incinta unităţilor de învăţământ preuniversitar de stat, în vederea închirierii prin licitaţie publică, în scopul amplasării bufetelor de incintă pentru comercializarea de produse alimentare destinate elevilor şi cadrelor didactice, îndeplineşte condiţiile pentru a fi supus dezbaterii Consiliului Local al Municipiului Timişoara.

